TUMAČENJE  ODREDBI  ČLANKA  7.  PRAVILNIKA  O  NATJECANJIMA  „SLAST“-A   

- MJESTO  ODIGRAVANA  SUSRETA  LIGE - 
U cilju otklanjanja budućih proizvoljnih tumačenja odredbi Pravilnika o natjecanjima, odnosno u cilju otklanjanja mogućih budućih sukobljavanja između ekipa, u skladu sa ovlastima iz članka  99. Pravilnika o natjecanjima, ovim putem u svojstvu predsjednika Lige dajem slijedeća tumačenja ;

Tumačenje stavka 1. članka 7.,
· Pravo na domaćinstvo susreta u Ligama SLAST imaju ekipe iz grada Slavonskog Broda, a mjesto domaćinstva susreta  je na području grada Slavonski Brod.

· Uz pismenu suglasnost Natjecateljske komisije SLAST-a pravo na domaćinstvo susreta lige mogu ostvariti i ekipe s područja Brodsko-posavske županije, ali  pod uvjetom da mjesto domaćinstva susreta nije udaljeno više od 10 km od područja grada Slavonski Brod. 

Tumačenje stavka  2. i  3.  članka 7.,

· Ekipe kojima je mjesto odigravanja susreta udaljenije od 10 km od Grada  nemaju pravo na domaćinstva susreta u Ligama SLAST, te sve svoje susrete moraju igrati kao gosti ekipa sa područja Grada Slavonski Brod ili ekipa s područja Brodsko-posavske županije koje nisu udaljenije više od 10 km od Grada, a koje imaju pismenu suglasnost Natjecateljske komisije za domaćinstva susreta.

Ako ekipa kojoj je mjesto igranja udaljenije od 10 km od Grada odbije gostovati kod ekipe s područja Grada bez prava na bilo kakvu žalbu automatski gubi susret sa rezultatom 10:0.  

· Ekipe iz Liga SLAST koje su udaljenije od 10 km od Grada mogu biti domaćini susreta jedino i isključivo uz suglasnost gostujuće ekipe kojoj je mjesto igranja na području grada Slavonski Brod.

Ako ekipa s područja Grada iz bilo kojeg razloga odbije igrati kao gost u mjestu igranja udaljenijem od 10 km od Grada, u tom slučaju je udaljenija ekipa (formalni domaćin) dužna nastupiti u mjestu igranja gostujuće ekipe, odnosno mjestu igranja susreta ekipe sa području Grada.   

      U tom slučaju ekipa kojoj je mjesto igranja na području Grada dužna je o svom trošku osigurati 
      domaćinstvo susreta ( u vlastitoj dvorani u kojoj inače ima domaćinstva susreta ili ako nema vlastitu u 
      nekoj drugoj dvorani koja osigurava minimalne uvjete za igranje susreta ).  

Tumačenje stavka  4.  članka 7.,

· Ukoliko su obje ekipe koje odigravaju susret Lige izvan područja grada Slavonskog Broda ili udaljenije od 10 km od područja Grada, domaćin susreta je ekipa određena prema rasporedu igranja. Ovakve ekipe su dužne svoje međusobne susrete odigrati u svojstvu domaćina ili gosta prema utvrđenom rasporedu igranja.  

 U Slavonskom Brodu, 16. 03. 2011.                                                                       Liga SLAST  

